stanford-oval/wikipedia huggingface dataset:
השחקן המשתפר של העונה ב-NBA
הזוכים בפרס

| --- | --- |
: מציין שחקן שעדיין פעיל ב-NBA
: חבר בהיכל התהילה של הכדורסל
| עונה | שחקן | עמדה | לאום | קבוצה |
| --- | --- | --- | --- | --- |
| 1986 | אלווין רוברטסון | SG | ארצות הברית ארצות הברית | סן אנטוניו ספרס |
| 1987 | דייל אליס | SG | ארצות הברית ארצות הברית | סיאטל סופרסוניקס |
| 1988 | קווין דאקוורת' | C | ארצות הברית ארצות הברית | פורטלנד טרייל בלייזרס |
| 1989 | קווין ג'ונסון | PG | ארצות הברית ארצות הברית | פיניקס סאנס |
| 1990 | רוני סייקלי | C | ארצות הברית ארצות הברית | מיאמי היט |
| 1991 | סקוט סקיילס | PG | ארצות הברית ארצות הברית | אורלנדו מג'יק |
| 1992 | פרביס אליסון | PF/C | ארצות הברית ארצות הברית | וושינגטון בולטס |
| 1993 | כריס ג'קסון | PG | ארצות הברית ארצות הברית | דנוור נאגטס |
| 1994 | דון מקליין | PF | ארצות הברית ארצות הברית | וושינגטון בולטס |
| 1995 | דיינה בארוס | PG | ארצות הברית ארצות הברית | פילדלפיה 76' |
| 1996 | גאורגה מורשאן | C | רומניה רומניה | וושינגטון בולטס |
| 1997 | אייזק אוסטין | C | ארצות הברית ארצות הברית | מיאמי היט |
| 1998 | אלן הנדרסון | PF | ארצות הברית ארצות הברית | אטלנטה הוקס |
| 1999 | דרל ארמסטרונג | PG | ארצות הברית ארצות הברית | אורלנדו מג'יק |
| 2000 | ג'יילן רוז | SG/SF | ארצות הברית ארצות הברית | אינדיאנה פייסרס |
| 2001 | טרייסי מקגריידי | SG/SF | ארצות הברית ארצות הברית | אורלנדו מג'יק |
| 2002 | ג'רמיין אוניל | PF/C | ארצות הברית ארצות הברית | אינדיאנה פייסרס |
| 2003 | גילברט ארינאס | PG | ארצות הברית ארצות הברית | גולדן סטייט ווריורס |
| 2004 | זאק רנדולף | PF | ארצות הברית ארצות הברית | פורטלנד טרייל בלייזרס |
| 2005 | בובי סימונס | SG/SF | ארצות הברית ארצות הברית | לוס אנג'לס קליפרס |
| 2006 | בוריס דיאו | PF | צרפת צרפת | פיניקס סאנס |
| 2007 | מונטה אליס | SG | ארצות הברית ארצות הברית | גולדן סטייט ווריורס |
| 2008 | הידו טורקוגלו | SF | טורקיה טורקיה | אורלנדו מג'יק |
| 2009 | דני גריינג'ר | SF | ארצות הברית ארצות הברית | אינדיאנה פייסרס |
| 2010 | ארון ברוקס | PG | ארצות הברית ארצות הברית | יוסטון רוקטס |
| 2011 | קווין לאב | PF | ארצות הברית ארצות הברית | מינסוטה טימברוולבס |
| 2012 | ראיין אנדרסון | PF | ארצות הברית ארצות הברית | אורלנדו מג'יק |
| 2013 | פול ג'ורג' | SG/SF | ארצות הברית ארצות הברית | אינדיאנה פייסרס |
| 2014 | גוראן דרגיץ' | PG | סלובניה סלובניה | פיניקס סאנס |
| 2015 | ג'ימי באטלר | SG/SF | ארצות הברית ארצות הברית | שיקגו בולס |
| 2016 | סי. ג'יי. מקולום | SG | ארצות הברית ארצות הברית | פורטלנד טרייל בלייזרס |
| 2017 | יאניס אדטוקומבו | SF/PF | יוון יוון | מילווקי באקס |
| 2018 | ויקטור אולדיפו | SG | ארצות הברית ארצות הברית | אינדיאנה פייסרס |
| 2019 | פסקל סיאקם | PF | קמרון קמרון | טורונטו ראפטורס |
| 2020 | ברנדון אינגרם | SF | ארצות הברית ארצות הברית | ניו אורלינס פליקנס |
| 2021 | ג'וליוס רנדל | PF | ארצות הברית ארצות הברית | ניו יורק ניקס |
| 2022 | ג'ה מוראנט | PG | ארצות הברית ארצות הברית | ממפיס גריזליס |
| 2023 | לאורי מארקנן | PF | פינלנד פינלנד | יוטה ג'אז |
| 2024 | טייריס מקסי | PG | ארצות הברית ארצות הברית | פילדלפיה 76' |
הערות שוליים

↑  סייקלי נולד בלבנון, והחזיק באזרחות כפולה, של לבנון ושל ארצות הברית. הוא ייצג את ארצות הברית באליפות העולם בכדורסל ב-1986.
↑  מריחואנה מחוץ לרשימת החומרים האסורים: ה-NBA בדרך להסכם חדש, באתר ישראל היום, ‏1/4/2023
↑  ‏ב-NBA הודיעו: פרס ה-MVP ייקרא על שמו של מייקל ג'ורדן, באתר ספורט1, 13 בדצמבר 2022
| פרסי ליגת ה-NBA |
| --- | --- | --- |
| גביע האליפות | גביע לארי אובריאן |  |
| פרסים אישיים | MVP של העונה הסדירה • MVP של סדרת הגמר • MVP של סדרות הגמרים האזוריים • שחקן ההגנה של העונה • השחקן השישי של העונה • השחקן המשתפר של העונה • רוקי השנה • MVP של משחק האולסטאר • שחקן הקלאץ' של העונה • מאמן השנה • מנהל השנה |  |
| פרסים חברתיים | פרס האזרחות • פרס הספורטיביות • פרס השחקן הקבוצתי • פרס עזרה לקהילה • פרס לצדק חברתי |  |
| חמישיות העונה | חמישיית העונה • חמישיית ההגנה של העונה • חמישיית הרוקיז של העונה |  |
| הנצחות | קבוצת השנה ה-75 • קבוצת השנה ה-50 • קבוצת השנה ה-35 • קבוצת השנה ה-25 • פרס מפעל חיים |  |
טרייסי מקגריידי (ימין), שזכה בפרס בעונת 2000/2001
הידו טורקוגלו, שזכה בפרס בעונת 2007/2008
קווין לאב, שזכה בפרס בעונת 2010/2011
שמן כותנה

| --- | --- |

שמני כותנה כפי שנמכרו בשוק בטג'יקיסטן
 
 מאכלים
 סוג:  שמן זרעים, שמן בישול, צמח שימושי 
 מרכיבים עיקריים:  זרעי כותנה 
 
שמן כותנה הוא שמן בישול העשוי מזרעים של צמחי כותנה (אנ') ממינים שונים, בעיקר מהמינים Gossypium hirsutum (אנ') ו-Gossypium herbaceum (אנ').
לזרעי כותנה מבנה דומה לזרעי שמן אחרים כגון גרעיני חמניות, בעלי גרעין שומני המוקף בקליפה חיצונית קשה, ורק בעיבוד של הזרע ניתן להפיק את השמן מהגרעין. שמן כותנה משמש בדרך כלל לשמן לסלט, מיונז, רוטב לסלט ומוצרים דומים בשל יציבות הטעם שלו.
נכון לשנת 2019, הייצור העולמי של שמן כותנה היה 4.45 מיליון טון, כאשר סין והודו יצרו כ-2.48 טון (כ-56% מהשוק העולמי).
הרכב

לפי המכונים הלאומיים לבריאות של ארצות הברית, שמן כותנה מורכב מ-52.89% חומצה לינולאית, 25.39% חומצה פלמיטית, 16.35% חומצה אולאית, 2.33% חומצה סטארית, 1% חומצה מיריסטית (אנ'), 0.6% חומצה פלמיטולאית (אנ') ו-0.17% חומצה לינולנית (אנ').‏
לאחר העיבוד, לשמן הכותנה יש טעם עדין והוא נראה צלול בדרך כלל עם צבע זהוב בהיר, אם כי כמות הצבע תלויה בכמות הזיקוק. לשמן כותנה יש נקודת עשן גבוהה יחסית, 450 מעלות פרנהייט (232 מעלות צלזיוס).
שימושים

שמן כותנה משמש באופן מסורתי כשמן מאכל במאכלים שונים, כגון חטיף תפוחי אדמה. כמו כן, הוא היה המרכיב העיקרי במוצרי Crisco (אנ').‏ שמן זה זול משמועתית משמן זית ושמן קנולה, ולכן שמן זה הוא שמן לטיגון פופולרי בתעשיית המזון בארצות הברית.
בנוסף לתעשיית המזון, את השמן משתמשים בחקלאות כקוטל חרקים, בעיקר עבור אקרית אדומה, כנימות עש, Synanthedon myopaeformis (אנ') וחרקים בעלי קשקשים אחרים.
הערות שוליים

↑  "Texas is Cotton Country". אורכב מ-המקור ב-2013-10-21. נבדק ב-2013-10-23.
↑  "Twenty Facts About Cottonseed Oil from cotton plant". National Cottonseed Products Association. אורכב מ-המקור ב-2015-10-17.
↑  "Cottonseed oil production in 2019, Crops/Regions/World list/Production Quantity (pick lists)". UN Food and Agriculture Organization, Corporate Statistical Database (FAOSTAT). 2022. ארכיון מ-2016-11-12. נבדק ב-12 ביולי 2022. {{cite web}}:  (עזרה)
↑  Ao Yang, Ming Qi, Xu Wang, Shuai Wang, Lvhui Sun, Desheng Qi, Luoyi Zhu, Yongzhi Duan, Xin Gao, Shahid Ali Rajput, Niya Zhang, Refined cottonseed oil as a replacement for soybean oil in broiler diet, Food Science & Nutrition 7, 2019-02-05, עמ' 1027–1034 doi: 10.1002/fsn3.933 (הקישור אינו פעיל, 2023-05-24) (אורכב 24.05.2023 בארכיון Wayback Machine)
↑  "Cottonseed oil" (PDF). National Cottonseed Products Association. ארכיון (PDF) מ-2013-10-20. נבדק ב-29 בנובמבר 2010. {{cite web}}:  (עזרה)
↑  Jones, Lynn A.; King, C. Clay (1996). "Cottonseed oil".  In Y. H. Hui (ed.). Bailey's Industrial Oil and Fat Products, Edible Oil and Fat Products: Oils and Oilseeds. New York: Wiley. ISBN 978-0-471-59426-0.
↑  "All-Vegetable Shortening - Crisco - Vegetable Shortening". ארכיון מ-2022-10-18. נבדק ב-2024-01-19.
↑  "Cottonseed oil use on the rise". cotton 247.com. אורכב מ-המקור ב-8 ביולי 2011. {{cite web}}:  (עזרה)
↑  "Insect Control: Horticultural Oils - 5.569 - Extension". Extension. ארכיון מ-2018-08-10. נבדק ב-2018-08-07.
↑  W.S. Cranshaw and B. Baxendale, Colorado State University Extension. Updated Friday, April 19, 2013 Insect Control: Horticultural Oils (אורכב 03.10.2023 בארכיון Wayback Machine)
↑  Erler, Fedai (2010-01-01). "Efficacy of tree trunk coating materials in the control of the apple clearwing, Synanthedon myopaeformis". Journal of Insect Science. 10 (1): 63. doi:10.1673/031.010.6301. PMC 3014806. PMID 20672979.
| --- | --- |
בקרת זהויות :  NDL: 00567604
אלהי אל תדינני כמעלי

תחילתו של הפיוט "אלהי אל תדינני כמעלי" בכתב יד של מחזור קטלוני, המחצית הראשונה של המאה ה-14.
חציו השני של הפיוט "אלהי אל תדינני כמעלי" בכתב יד של מחזור קטלוני, המחצית הראשונה של המאה ה-14.
אלהי אל תדינני כמעלי הוא פיוט בקשה מאת ר' יצחק אבן מר שאול, שזכה לתפוצה רחבה, קיבע דפוס לסוג 'הבקשה השקולה', והיווה שלב חשוב בגיבוש מלאכת השיר העברית הספרדית. הפיוט נאמר בתפילת שחרית של ראש השנה בקהילות רבות.
צורה

בפיוט 22 שורות, והוא סדור על פי אותיות הא'-ב' החתומות בראש הבתים. הפיוט שקול במשקל "המרובה" ('ואפר'), וסוגר הבית האחרון זהה לדלת הבית הראשון, כמקובל בבקשות השקולות של פייטני ספרד, טכניקה המעמידה את מסגרת השיר ואת עיקרו על הפנייה "אלהי אל תדינני כמעלי". כל שורה נחרזת עם זו שלאחריה בחרוז לִי. חיים שירמן כתב כי הבקשה "חסרה רעיונות מקוריים ועמוקים. ואולם שטף לשונה ובהירותה, יפי ביטויה וערבות צליליה מכפרים על מגרעותיה". אם זאת, פליישר ציין כי הבקשה חלוצית, ועל כן היא לא שגרתית בימיו של אבן מר שאול. אפרים חזן, כמו גם שירמן לפניו, כתב כי חלק מאותה ערבות הצלילים נובעת "מחרוז הביניים, הבא הרבה מאד בשיר הזה", ומהאליטרציות הרבות המצויות בו.
בפיוט חוזרת שבע פעמים המילה לב/לבב בגיווני משמעות, החזרה מדגישה את ההקשרים השונים; בבית 3 מובאה מספר יואל, פרק ב', פסוקים י"ב–י"ג ומשמעותה חרטה על המעשה, בבית 4 בהקשר תחושות העצב והאשמה בעקבות החטא, בבית 9 תיאור הלב כטמא, בבית 10 כתחושת הצפה של החטאים את האדם, בבית 15 כדרך חיים, בבית 18 כמקור הרגש, ובבית 20 כמקור המחשבה והזיכרון. לדברי א' חזן "ברור לחלוטים כי השיר משחק בגיווני המשמעות של המלה החוזרת". הוא משתמש במוטיב הדרך הסלולה, בה הוא מבקש שיוליכהו האל. סמל זה מוכר גם מפייטנים נוספים כמו ריה"ל ורשב"ג, ואף מן המקרא ומחז"ל.
חלק מהחוקרים העריכו, כי במהותה לא נועדה התפילה להיאמר בתפילת הציבור, ולא כוונה למסגרת זו אלא למסגרת פרטית.
תוכן

כמקובל בתפילה ובתפילה מן המקרא, הפיוט פותח (ונחתם) בפנייה ישירה לאל - דרך פנייה בפיוט הגיעה לאבן מר שאול דרך פיוטיהם של הקליר וייני. הפייטן פונה, וחוזר ופונה, אל אלהיו-שופטו בעת הדין, ומתחנן אליו שידון אותו לפנים משורת הדין, ולא כפי שראוי לו. הפייטן פותח בווידוי על חטאיו הרבים אשר "לו יריחון בם שכני -/ אזי ברחו ורחקו מגבולי!", והכרה בכוחו העצום של היצר. הוא ניצב מתוך תחושות עצב ותוגה, "הלום יגון". הפייטן מבקש מה' שינחהו בדרך הנכונה, מפני שליבו "תועה כמו רועה אוילי". הוא מבקש גאולה, ושתיענה תפילתו בזכות תחנוניו וזכרונו המתמיד את האל.
אהרן מירסקי כתב כי "בקשה זו רוח של תמימות בה ותוכנה פשוט...אדם יחיד עומד כאן לפני אלהיו ושופך לבו ומבקש על עסקי נפשו, ודבריו בלשון מדבר בעדו." עזרא פליישר כתב כי הפיוט חדשני לתקופתו בצורתו, אך גם ב"אופיו האישי הלא-ציבורי, ששימש דוגמה לפייטנים ספרדים רבים".
קבלה והשפעה

ראובן שיינדלין כתב כי הבקשה קרובה מאד בצורה, בתוכן ואף במצלול ובקצב, לשיר פרישות נודע של המשורר הערבי־מוסלמי אבו אל עתאהיה (אנ') בן המאה ה-9-8 לספירה, עד שמדובר בכמעט חיקוי שלו.
הפיוט נמנה עם הבקשות הידועות ביותר, זכה לתפוצה רחבה ונקלט במחזורי ראש השנה של ספרד, יוון, רומניה, רומא, פרובנס ואף הודו. בנוסף נקלטה התפילה בחלק מסדרי ערב ראש חודש. הוא נאמר כיום בתפילת שחרית של ראש השנה בקהילות הספרדים, בדרך כלל לפני ברוך שאמר, או לאחר חזרת הש"ץ.
לדברי חיים שירמן "בקשה זו מפלסת את הדרך לסגנון הספרדי הקלאסי, ומבשרת את בואם של גדולי האסכולה החדשה". הפיוט היה חדשני לא רק במשקלו אלא גם בפרט התבניתי בו שווים הדלת והסוגר, כמעגל ההולך ונסגר. בין היתר השפיע הפיוט על ר' יהודה הלוי בפיוטו אדני נגדך כל תאותי, הבנוי בתבנית זהה, על פיוטו של משה אבן עזרא "אלהי אל תדינני בעברה", אשר מלבד הפתיחה הדומה, גם בנוי במתכונת המשקל המרובה והחרוז המבריח, ועל דויד הנשיא, שחיקה את הפיוט בשירו "אלהי אל תריבני כפשעי". חרוז מהפיוט (בית 8) מובא בתורת חובות הלבבות לרבנו בחיי אבן פקודה, שער הכניעה, פרק ז, שגם אחד משיריו הוא "בבואה של הבקשה הנפוצה אלהי אל תדינני", ובהקדמת ספר חרדים.
לפיוט מספר רב של לחנים מסורתיים, כמו גם לחנים מודרניים, ביניהם לחנו של נאור סינואני בביצוע ליאור נרקיס.
לקריאה נוספת

ישראל דוידזון, אוצר השירה והפיוט א, מספר 4362, ניו יורק תרפ"ה, עמ' 200.
Heinrich Brody, Karl Albrecht, שער השיר, Williams & Norgate, 1906, עמ' 56
חיים שירמן, השירה העברית בספרד ובפרובנס, ספר ראשון, חלק א', הוצאת מוסד ביאליק, ירושלים 1960, עמ' 49–52.
חיים שירמן, יצחק בן מר שאול המשורר מלוסינה, בתוך: ספר אסף - קובץ מאמרי מחקר, ירושלים ה'תשי"ג, עמ' 504–505.
עזרא פליישר, שירת הקודש העברית בימי־הביניים, מהדורה שנייה, ירושלים: מאגנס, 2007 תשס"ח, עמ' 411-410, מסת"ב 9789654933094
רן ונמה

| --- | --- |

נחמה הנדל ורן אלירן מתבוננים בכרזת מופע בהנחיית אד סאליבן
 תקופת הפעילות:  1958–1960 (כשנתיים)
 סוגה:  זמר עברי
 שפה מועדפת:  עברית 
 חברת תקליטים:  הד ארצי
 חברים
 רן אלירן נחמה הנדל
 
רן ונמה היו צמד של זמרי עם ישראלים, שפעלו בישראל ומחוצה לה.
רן אלירן ונחמה הנדל הכירו בתקופת שירותם הצבאי בלהקת הנח"ל. בשנת 1958 הם התחברו לצמד "רן ונמה" על מנת להתחרות על הזכות להופיע בתוכנית העשור למדינת ישראל, שהפיק מנחה הטלוויזיה האמריקאי הנודע אד סאליבן.
אד סאליבן, שהגיע במיוחד לארץ, בחר לאחר מיונים רבים את הצמד "רן ונמה" יחד עם הכנר יצחק פרלמן, להקת כרמון וצמד הפסנתרנים ברכה עדן ואלכסנדר תמיר. ההופעה בתוכניתו של אד סאליבן הזניקה את הקריירה של הצמד והוא המשיך בהופעות בארצות הברית ובקנדה והקליט שלושה תקליטים.
בתקופת פעילותם הקצרה כצמד הם הספיקו ליצור ולהקליט מספר רב של שירים בהם: "חמדתי" שכתב והלחין אמיתי נאמן, "טיול בשניים" שכתבה דליה למדני והלחין אריה לבנון, "אנה פנה דודך" (השיר שבו הופיעו בתוכניתו של אד סאליבן), "שיבולת בשדה", "כי תנעם",  "הבה נגילה", "המגדלור", "טעם המן" של יצחק אליה נבון, "זמר נודד", "תפוח חינני", "המכתב", "פעמוני הצאן", "החמור", "היכן (צבעוני ביער)", "אני לדודי", "וייניקהו", "ניצני שלום", "אל גינת אגוז", "דבקה רפיח", "שיירת הרוכבים", "גמלים", "טיול בשניים", "שיר רועים", "נערי ברועים", "בלב הליל", "אתן במדבר", "אורחה במדבר", "בלדה על שלושה חתולים", "שירי לי", "פזמון הגז", "צאנה צאנה", "קול אורלוגין" ו"יפים הלילות בכנען".
בנוסף לכך הקליט הצמד גרסאות כיסוי (לשירים שבוצעו במקור על ידי זמרים אחרים) כמו: "אל אדמת לכיש" (במקור בביצוע עמנואל זמיר), "שיר הקטר" ו"הסלע האדום" (במקור בביצוע אריק לביא), "מחר" (במקור בביצוע להקת הנח"ל), "סימונה מדימונה" (במקור בביצוע ישראל יצחקי), "רב האור והתכלת" ו"תרנגול בן גבר" (במקור בביצוע להקת פיקוד מרכז).
לאחר מספר שנים קצר של פעילות, נפרד הצמד ורן אלירן ונחמה הנדל המשיכו בקריירה עצמאית.
לאחר מותה של נחמה הנדל בשנת 1998, הקליט והקדיש לה רן אלירן את השיר "קול פעמונים" שהלחין למילותיו של חיים קינן.
פחמן דמוי יהלום

כיפה מצופה DLC למטרות אופטיות וטריבולוגיות.
פחמן דמוי יהלום, מכונה DLC (ראשי תיבות של Diamond-Like Carbon) הוא סוג של חומרי פחמן אמורפי המציגים כמה מהמאפיינים האופייניים של יהלום. DLC מיושם בדרך כלל כציפויים לחומרים אחרים שיכולים להפיק תועלת מתכונות כאלה.
DLC קיים בשבע צורות שונות כולן מכילות כמויות משמעותיות של אטומי פחמן הכלאיים, sp3. הסיבה שישנם סוגים שונים היא שאפילו יהלום ניתן למצוא בשני סוגים גבישיים. הנפוץ יותר משתמש בסריג קובייה, בעוד שלפחות נפוץ, "lonsdaleite", יש סריג משושה. על ידי ערבוב של פולי-טיפוסים אלה בקנה מידה ננו, ניתן ליצור ציפוי DLC שבאותו הזמן הם אמורפיים, גמישים, ועם זאת עם ליכוד יהלום sp3 בלבד". הקשה, החזק והחלקלק ביותר הוא פחמן אמורפי טטרהדרלי (ta-C). Ta-C יכול להיחשב לצורה ה"טהורה" של DLC, מכיוון שהוא מורכב כמעט כולו מאטומי פחמן קשורים sp3. חומרי מילוי כגון מימן, פחמן-גרפיטי sp2 ומתכות משמשים ב-6 התצורות האחרות כדי להפחית את הוצאות הייצור או להקנות תכונות רצויות אחרות.
ניתן ליישם את הצורות השונות של DLC כמעט על כל חומר התואם לסביבת ואקום.
היסטוריה

בשנת 2006, השוק של ציפוי DLC במיקור חוץ נאמד בכ-30,000,000 אירו באיחוד האירופי.
בשנת 2011, חוקרים מאוניברסיטת סטנפורד הכריזו על יהלום אמורפי קשה במיוחד בתנאי לחץ אולטרה-גבוה. היהלום חסר את המבנה הגבישי של היהלום אך הוא בעל משקל קל המאפיין פחמן.
בשנת 2021, חוקרים סיניים הכריזו על AM-III, צורה סופר קשה, מבוססת פולרן, של פחמן אמורפי. זהו גם מוליך למחצה עם טווח פס של 1.5 עד 2.2 eV. החומר הדגים קשיות של 113 GPa במבחן קשיות של Vickers לעומת שיעור של יהלומים בסביבות 70 עד 100 GPa. זה היה מספיק קשה לגרד את פני השטח של יהלום.
הבחנה מיהלום טבעי וסינתטי

יהלום המופיע באופן טבעי נמצא כמעט תמיד בצורה הגבישית עם כיוון מעוקב בלבד של אטומי פחמן קשורים sp3. לפעמים יש פגמי סריג או תכלילים של אטומים של יסודות אחרים שנותנים צבע לאֶבן, אבל סידור הסריג של הפחמנים נשאר מעוקב והקשר הוא sp3 בלבד. האנרגיה הפנימית של הפוליטייפ המעוקב מעט נמוכה מזו של הצורה המשושה וקצבי הצמיחה מחומר מותך בשיטות ייצור יהלומים סינתטיים טבעיים ותפזורת הם איטיים מספיק כדי שמבנה הסריג יספיק לצמוח בצורה הנמוכה ביותר באנרגיה (קובית). זה אפשרי לחיבור sp3 של אטומי פחמן. לעומת זאת, DLC מיוצר בדרך כלל על ידי תהליכים שבהם פחמנים מקדימים באנרגיה גבוהה (כגון בפלזמות, בתצהיר קשת קתודי מסונן, בתצהיר ספוטר ובתצהיר קרן יונים) מתקררים או מכבים במהירות על משטחים קרים יחסית. באותם מקרים ניתן לערבב באופן אקראי סריגים מעוקבים ומשושים, שכבה אחר שכבה אטומית, מכיוון שאין זמן פנוי לאחת מהגאומטריות הגבישיות לצמוח על חשבון השנייה לפני שהאטומים "יקפאו" במקומם בחומר. ציפוי DLC אמורפי יכול לגרום לחומרים שאין להם סדר גבישי ארוך טווח. ללא סדר טווח ארוך אין מטוסי שבר שבירים, ולכן ציפויים כאלה הם גמישים ותואמים לצורה הבסיסית המצופה, תוך שהם עדיין קשים כמו יהלום. למעשה מאפיין זה נוצל כדי לחקור שחיקה או בלאי אטום אחר אטום בקנה מידה ננומטרי ב-DLC.
הפקה

ישנן מספר שיטות לייצור DLC, המסתמכות על הצפיפות הנמוכה יותר של sp2 מאשר sp3 פחמן. אז היישום של לחץ, השפעה, קטליזה, או שילוב כלשהו של אלה בקנה מידה אטומי יכול לאלץ אטומי פחמן קשורים sp2 קרוב יותר זה לזה לקשרי sp3. זה חייב להיעשות בצורה מספיק נמרצת כדי שהאטומים לא יוכלו פשוט להתפרק ולהיפרדות האופייניות לקשרי sp2. בדרך כלל טכניקות משלבות דחיסה כזו עם דחיפה של המקבץ החדש של פחמן קשור sp3 עמוק יותר לתוך הציפוי, כך שאין מקום להתרחבות חזרה להפרדות הדרושות לקשירת sp2 ; או שהאשכול החדש נקבר על ידי הגעת פחמן חדש המיועד למחזור ההשפעות הבא. סביר לראות את התהליך כ"ברד" של קליעים המייצרים גרסאות מקומיות, מהירות יותר, ננומטריות של השילובים הקלאסיים של חום ולחץ המייצרים יהלום טבעי וסינתטי. מכיוון שהם מתרחשים באופן עצמאי במקומות רבים על פני השטח של סרט או ציפוי צומחים, הם נוטים לייצר אנלוגי של רחוב מרוצף אבן כאשר המרוצפים הם גושים או מקבצים של פחמן קשור sp3. בהתאם ל"מתכון" המסוים שבו נעשה שימוש, ישנם מחזורים של שקיעת פחמן והשפעה או פרופורציות מתמשכות של פחמן חדש המגיע וקליעים המעבירים את ההשפעות הדרושות לאלץ את היווצרותם של קשרי sp3. כתוצאה מכך, ל-ta-C עשוי להיות מבנה של רחוב מרוצף אבן, או שהגושים עשויים "להימס" כדי ליצור משהו יותר כמו ספוג או שהחלוקים עשויים להיות כל כך קטנים עד שהם כמעט בלתי נראים להדמיה. מורפולוגיה "בינונית" קלאסית ל-ta-C מוצגת באיור.
תכונות

כפי שמשתמע מהשם, פחמן דמוי יהלום (DLC), ערכם של ציפויים כאלה נובע מהיכולת שלהם לספק חלק מהמאפיינים של יהלום למשטחים של כמעט כל חומר. התכונות הרצויות העיקריות הן קשיות, עמידות בפני שחיקה וחלקלקות (מקדם חיכוך סרט DLC כנגד פלדה מלוטשת נע בין 0.05 ל-0.20). מאפייני DLC תלויים מאוד בפרמטרים של עיבוד פלזמה כמו השפעת מתח הטיה, עובי ציפוי DLC, עובי בין שכבות, וכו'. יתר על כן, הטיפול בחום גם מתנה תכונות ציפוי כגון קשיות, קשיחות וקצב בלאי.
תכונות > קשיות

בתוך ה"אבני ריצוף", גושים, אשכולות או "ספוגים" (הנפחים שבהם ההתקשרות המקומית היא sp3) זוויות הקשר עשויות להיות מעוותות מאלו שנמצאות בסריגים מעוקבים או משוושים טהורים בגלל ערבוב בין השניים. התוצאה היא מתח פנימי (דחיסה) שעלול להראות כמוסיף לקשיות הנמדדת עבור דגימה של DLC. קשיות נמדדת לעיתים קרובות על ידי שיטות ננו-אינדנטציה שבהן חרט מחודד דק של יהלום טבעי נדחף אל פני השטח של דגימה. אם הדגימה כל כך דקה שיש רק שכבה אחת של גושים, אז החרט עשוי להיכנס לשכבת ה-DLC בין אבני המרוצף הקשות ולדחוף אותן זו מזו מבלי לחוש את הקשיות של הנפחים המחוברים sp3. המדידות יהיו נמוכות. לעומת זאת, אם חרט החיטוט נכנס לסרט עבה מספיק כדי שיהיו לו כמה שכבות של גושים כך שלא ניתן לפזר אותו לרוחב, או אם הוא נכנס על גבי אבן מרצפת בשכבה אחת, אז הוא ימדוד לא רק את הקשיות האמיתית של היהלום. הדבקה, אך קשיות לכאורה גדולה עוד יותר מכיוון שלחץ הלחיצה הפנימי באותם גושים יספק עמידות נוספת לחדירת החומר על ידי החרט. מדידות ננו-אינדנטציה דיווחו על קשיות של עד 50% יותר מהערכים של יהלום גבישי טבעי. מכיוון שהעט קהה במקרים כאלה או אפילו שבור, המספרים האמיתיים של קשיות העולים על זה של יהלום טבעי הם חסרי משמעות. הם רק מראים שהחלקים הקשים של חומר ta-C אופטימלי ישברו יהלום טבעי ולא היפוך. עם זאת, מנקודת מבט מעשית אין זה משנה כיצד מתפתחת העמידות של חומר DLC, זה יכול להיות קשה יותר מיהלום טבעי בשימוש. שיטה אחת לבדיקת קשיות הציפוי היא באמצעות מטוטלת פרסוז.
תכונות > קשיות > הדבקה של ציפוי DLC

אותו מתח פנימי שמטיב עם הקשיות של חומרי DLC מקשה על הדבקת ציפויים כאלה למצעים שיש להגן עליהם. הלחצים הפנימיים מנסים "לפוצץ" את ציפוי ה-DLC מהדגימות הבסיסיות. החיסרון המאתגר הזה של קשיות קיצונית נענה בכמה דרכים, בהתאם ל"אמנות" המסוימת של תהליך הייצור. הפשוט ביותר הוא לנצל את הקשר הכימי הטבעי המתרחש במקרים שבהם יוני פחמן תקפים מספקים את החומר שייפגע לתוך אטומי פחמן קשורים sp3 ואת האנרגיות המשפיעות שדוחסות נפחי פחמן מתעבים קודם לכן. במקרה זה יוני הפחמן הראשונים ישפיעו על פני הפריט המיועד לציפוי. אם פריט זה עשוי מחומר היוצר קרביד כמו Ti או Fe בפלדה תיווצר שכבת קרביד שנקשרת מאוחר יותר ל-DLC שגדל עליו. שיטות אחרות של קשר כוללות אסטרטגיות כגון הפקדת שכבות ביניים בעלות מרווחים אטומיים המדרגים מאלה של המצע לאלו האופייניים לפחמן קשור sp3. בשנת 2006 היו מתכונים מוצלחים להדבקת ציפוי DLC כמו שהיו מקורות של DLC.
מדינת קליפורניה נגד מייקל ג'קסון

מדינת קליפורניה נגד מייקל ג'קסון (שם מלא: 1133603: אנשי מדינת קליפורניה נגד מייקל ג'ו ג'קסון) היה משפט פלילי שנערך בשנת 2005 בבית המשפט העליון במחוז סנטה ברברה בסנטה מריה, קליפורניה, בו היה הזמר והיוצר האמריקאי מייקל ג'קסון מואשם בהתעללות מינית בנער בשם גאווין ארוויזו אשר היה בן 13 באותו הזמן. נגד ג'קסון הוגש כתב אישום של 14 סעיפים בגין התעללות בקטין, הטרדה מינית של קטין, קשירת קשר על מנת להחזיק את הילד ומשפחתו בכפייה וקשירת קשר לביצוע סחיטה באיומים וחטיפת ילדים. נמשך כארבעה חודשים, החל בבחירת חבר המושבעים שהחל ב-31 בינואר 2005. חבר המושבעים דחה את כל ההאשמות.
בשנת 1993 עמד בפניי משפט נוסף על התעללות בג'ורדן צ'נדלר, במקרה זה לא היו ראיות להגשת כתב אישום. משפחת צ'נדלר איימה על ג'קסון במשפט אזרחי, והצדדים הגיעו לפשרה במסגרתה ג'קסון שילם 23 מיליון דולר לג'ורדן והוריו.
המשפט משך תשומת לב תקשורתית בינלאומית שכללה עדויות של מפורסמים, כולל השחקנים מקולי קאלקין וכריס טאקר, בין היתר. שנים לאחר מותו של ג'קסון, בשנת 2013, אחד מעדי ההגנה, וויד רובסון, שינה את עמדתו, ואמר כי למעשה הוא עבר התעללות על ידי ג'קסון, אך שיקר בעדותו מתוך רצון להגן עליו. עם זאת, שופטי המשפט שהופיעו ב-"The Jury Speaks" בשנת 2017 אמרו שהם עדיין היו מזכים את ג'קסון.
רקע

ההאשמות נגד ג'קסון בגיל התעללות מינית בילידים החלו עוד בשנת 1993 כאשר ג'קסון הואשם בהתעללות מינית בנער בן 13 בשם ג'ורדן צ'נדלר. ההתעללות התרחשה לכאורה בביתו של ג'קסון בסנטה ברברה, קליפורניה. בסופו של דבר המשפט הסתיים בכך שג'קסון הגיע להסכם פשרה בינו לבין הוריו של ג'ורדן כאשר במסגרת הסדר זה ג'קסון שילם 23 מיליון דולר, 5 מיליון דולר לכיסוי הוצאות משפטיות ועוד 18 מיליון דולר פיצוי לג'ורדן והוריו. בנוסף החקירה המשטרתית נגד ג'קסון נסגרה עקב חוסר ראיות.
בשנת 2000 הכיר ג'קסון את גאווין ארוויזו, ילד חולה סרטן. ג'קסון הכיר את ארוויזו דרך איש העסקים ג'יימי מסדה. ג'קסון וארוויזו התיידדו וג'קסון הזמין את ארוויזו ומשפחתו לביתו בחוות נוורלנד ראנץ'. ארוויזו הודה לג'קסון אשר עזר לו להיות שמח יותר בימים אלו בהם היה חולה בסרטן נאלץ לעבור טיפולים קשים. אך לדברי ארוויזו לאחר כמה ביקורים בחוות נוורלנד ג'קסון הפסיק להתקשר אליו וארוויזו טען כי חש "נטוש".
אך בשנת 2002 ג'קסון חידש את הקשר עם ארוויזו כאשר הזמין אותו לקחת חלק בסרט דוקומנטרי שצולם עליו באותה תקופה. בסרט הדוקומנטרי ג'קסון וארוויזו נראו מחזיקים ידיים. בצילומים של הסרט נשאל ג'קסון על מהות הקשר בינו לבין ארוויזו אך ג'קסון הכחיש את העובדה כי הקשר הוא מיני. ג'קסון טעם כי אכן יצא לו לישון במיטה עם מספר ילדים בעבר אך לא היה ביניהם שום דבר.
הסרט עורר סערה וגרם לאנשים רבים לקרוא להסרת המשמורת של ג'קסון מילדיו. ג'קסון בתגובה כינה את הסרט "מטעה" ו"עיוות גס של האמת". יוצר הסרט דחה את הטענות של ג'קסון וטען כי הדברים הוצגו כפי שהם היו. בתגובה לכך ג'קסון הקליט סרט תיעודי נוסף בן שעתיים תחת השם "The Michael Jackson Interview: The Footage You Were Never Meant to See". השחקן מקולי קאלקין אשר היה ילד בתקופה בה הכיר את ג'קסון וג'קסון ציין בסרט את שמו כדוגמה לאחד הילדים שישן איתם טען כי אכן לא היה שום דבר מיני בינו לבין ג'קסון. קאלקין טען כי הם סך הכל "שיחקו במשחקי וידאו" וכי חדר השינה של מייקל היה בן שתי קומות ולכן לא היה שום דבר אינטימי ובכך שישן בחדר השינה של ג'קסון.
פרקליט מחוז סנטה ברברה, תומאס ו. סנדון ג'וניור יצא גם הוא להגנתו של ג'קסון וטען כי שינה עם ילד באותה מיטה ללא שום התנהגות פוגענית היא אינה עבירה על החוק. גלוריה גרובר, נשיאת ארגון מניעת התעללות בילדים בקליפורניה לעומת זאת יצאה כנגד ג'קסון כאשר טענה כי העובדה שג'קסון ישן עם ילדים זרים באותה מיטה מעוררת דאגה וכי יש לראיין את הילדים איתם ג'קסון ישן. אימו של ארוויזו לעומת זאת יצאה להגנתו של ג'קסון וטענה כי הסרט הוא אכן "עיוות גס של האמת". כתוצאה מכך היא ביקשה ממשרד עורכי דין בלונדון להגיש תלונה לוועדת הטלוויזיה העצמאית אשר מפקחת על רשת ITV אשר הפיקה את הסרט.